བོད་གངས་ཅན་ལྗོངས་སུ་ཆོས་རྒྱལ་སྲོང་བཙན་སྒམ་པོའི་སྐབས་སུ་སངས་རྒྱས་པའི་བསྟན་པ་ཐོག་མར་དབུ་བརྙེས།དེ་དུས་ནས་རྒྱ་གར་ལ་ཧ་ཅང་ཐུགས་སྣང་གནང་འདུགགཞན་ཆོས་རྒྱལ་རང་ཉིད་རྒྱ་བཟའ་དང་ཁྲུང་ས་བསྐྱོན་ནས་རྒྱ་ནག་ཐང་རྒྱལ་པོའི་སྲས་མོ་དང་ཁྲུང་ས་བསྐྱོན་ནས་འབྲེལ་བ་ཧ་ཅང་ཉེ་པོ་ཆགས་ཡོད།འོན་ཀྱང་བོད་ཡིག་འདི་རྒྱ་གར་ཡི་གེ་ནས་དཔེ་བལྟས་འདུགདེ་ནས་ཆོས་རྒྱལ་ཁྲི་སྲོང་ལྡེའུ་བཙན་སྐབས་དུས་རབས་བརྒྱད་པའི་སྐབས་ནང་ཆོས་ཤུགས་ཆེན་པོ་དར་ཁྱབ་གཏོང་རྒྱུའི་དགོངས་པ་བཞེས་པའི་སྐབས་སུ་རྒྱ་ནག་བརྒྱུད་ནང་ཆོས་བཞེས་ནའང་ལས་སླ་པོ་ཡོད་ཀྱང་།ཆོས་རྒྱལ་སྲོང་བཙན་སྒམ་པོའི་སྐབས་ནས་བོད་ཡིག་རྒྱ་གར་གྱི་ཡི་གེར་དཔེ་བལྟས་ནས་བཟོས་་གནང་བ་རེད།དེར་བརྟེན་མཁན་ཆེན་ཞི་བ་འཚོ་དང་སློབ་དཔོན་པདྨ་འབྱུང་གནས་རྣམ་གཉིས་རྒྱ་གར་ནས་གདན་ཞུ་གནང་།འདིར་མཁན་སློབ་ཆོས་གསུམ་གྱི་སྐུ་ཐང་ཡོད་པ་འདི་ང་རང་ཚོ་ཚང་མའི་ཁ་ལ་མཁན་སློབ་ཆོས་གསུམ་ཞེས་བཤད་ཀྱི་ཡོད།དེའི་ནང་ནས་མཁན་སློབ་ཆོས་གསུམ་ཟེར་རྒྱུ་འདི།མཁན་པོ་ཟེར་རྒྱུ་ནི་མཁན་ཆེན་འདུལ་བ་འཛིན་པ་ཞི་བ་འཚོ་ཆགས་ཡོད།མཁན་ཆེན་ཞི་བ་འཚོ་དུས་རབས་བརྒྱད་པའི་ནང་དཔལ་ནཱ་ལེནྡྲའི་མཁས་པ་མང་པོའི་ནང་ནས་མཁས་པའི་གཙུག་རྒྱན་ལྟ་བུ་ཆགས་འདུགདེ་ལྟར་ཡིན་པའི་རྟགས་ནི་ཚད་མའི་གཞུང་ཚད་ཆེན་མཛད་ཡོད།